**ikt.szám: ……../2022.**

**J E G Y Z Ő K Ö N Y V**

**Készült:** Nagyacsád község Önkormányzata Képviselő-testületének 2022. május 11- én 18 óra 00 perckor megtartott nyilvános üléséről.

**Helye:** Nemesgörzsönyi Közös Önkormányzati Hivatal Nagyacsádi Kirendeltsége

**Jelen vannak:**

Szalóky Nándor Polgármester

Szakács Balázsné alpolgármester

Kolonics Szilvia

Tóth Péter

képviselők

**Távol van**: Tima Zoltán Ferenc

**Tanácskozási joggal jelen van:** Novák Edit aljegyző

Meghívott: -

**Érdeklődő:** -

Szalóky Nándor Polgármester: Köszönti a képviselőket. Megállapítja, hogy az ülés határozatképes, mivel a megválasztott 5 fő képviselőből 4 fő jelen van. Tima Zoltán Ferenc képviselő távolmaradását előre jelezte. Az ülést megnyitja. Ismerteti szóban a kiküldött napirendi pontokat. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nagyacsád község Önkormányzatának Képviselő-testülete 4 igen szavazattal, tartózkodás és ellenszavazat nélkül a következő határozatot hozta:

**19/2022.(V.11.) önkormányzati határozat**

Nagyacsád Község Önkormányzatának képviselő-testülete 2022. május 11-i ülésének napirendjét az alábbiak szerint határozza meg:

1. Nagyacsád község Önkormányzat 2022. évi közbeszerzési terve

Előadó: aljegyző

1. Állami tulajdonú földingatlan vételárának meghatározása

Előadó: polgármester

1. Belső ellenőrzés 2021 évi összefoglaló jelentés elfogadása

Előadó: polgármester

1. Pápakörnyéki Önkormányzatok Feladatellátó Társulása által fenntartott személyes gondoskodást nyújtó szociális és gyermekjóléti ellátásokról fizetendő térítési díjakról szóló önkormányzati rendelet jóváhagyása

Előadó: polgármester

1. Pápakörnyéki Önkormányzatok Feladatellátó Intézménye Család- és Gyermekjóléti Szolgálata 2021 évi munkájáról szóló beszámoló elfogadása

Előadó: polgármester

1. Átfogó értékelés a 2021. évi gyermekjóléti és gyermekvédelmi feladatokról

Előadó: polgármester

1. Nemesgörzsönyi Közös Önkormányzati Hivatal 2021. évi költségvetésének módosításának, 2021. évi zárszámadásának elfogadása

Előadó:polgármester

1. Nagyacsád Község Önkormányzat 2021. évi költségvetésének módosítása

Előadó:polgármester

1. Nagyacsád Község Önkormányzat 2021. évi zárszámadásának elfogadása

Előadó:polgármester

1. Vegyes ügyek

Előadó: polgármester

**Napirendek tárgyalása:**

**1)Nagyacsád község Önkormányzat 2022. évi közbeszerzési terve**

**Előadó: aljegyző**

Szalóky Nándor polgármester ismereti a közbeszerzési tervet. Elmondja, hogy nullás, az idei éven nem tervez az önkormányzat közbeszerzés köteles beruházást. A piacos pályázat lett volna, de sajnos nem nyert.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**20/2022.(V.11.) önkormányzati határozat**

Nagyacsád Község Önkormányzatának Képviselő-testülete az önkormányzat általános közbeszerzési szabályzata alapján az önkormányzat 2022. évi közbeszerzési tervét az előterjesztésnek megfelelő tartalommal jóváhagyja.

Felhatalmazza a polgármestert a szükséges intézkedések megtételére.

**Határidő: Azonnal a tervnek a Közbeszerzési Hatóság által működtetett Közbeszerzési Adatbázisban történő közzétételére vonatkozóan a közbeszerzésekről szóló 2022. évi CXLIII. törvény 43. § (1) bekezdés a) pontja alapján.**

**Felelős: Novák Edit aljegyző**

Határidő:azonnal

**2)Állami tulajdonú földingatlan vételárának meghatározása**

**Előadó: polgármester**

Szalóky Nándor polgármester elmondja, hogy az értékbecslés megtörtént, de irreálisan magas 13.757.000.- Ft-ra értékelték a 063/7 hrsz ingatlant. Az önkormányzat első körben 1 millió Ft-ot ajánlott. Az értékbecslést követően javasolja, hogy 4,5 millió Ft-ot ajánljon az önkormányzat az ingatlanért.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**21/2022. (V.11.) önkormányzati határozat**

Nagyacsád Község Önkormányzat Képviselő-testülete a Nagyacsád 063/7 hrsz alatti ingatlanra a Nemzeti Földügyi Központ által készíttetett értékbecslést megvizsgálta, azzal nem ért egyet a helyi termőföld árak figyelembevételével. Az önkormányzat által ajánlott, piaci értéknek megfelelő vételár 4.500.000.- Ft, azaz négymillió-ötszázezer forint.

Felhatalmazza a polgármestert a szükséges intézkedések megtételére.

Felelős: polgármester

Határidő: azonnal

**3)Belső ellenőrzés 2021 évi összefoglaló jelentés elfogadása**

**Előadó: polgármester**

Szalóky Nándor polgármester ismerteti az előterjesztés tartalmát. Elmondja, hogy nagy problémák nincsenek. Ismerteti az intézkedési tervet.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**22/2022. (V.11.) önkormányzati határozat**

1. Nagyacsád Község Önkormányzati Képviselő-testülete megismerte és megtárgyalta az 2011. évi CLXXXIX. tv. 119.§ (4) bekezdése alapján a polgármester által előterjesztett 2021. évi összefoglaló jelentést.
2. A Képviselő-testület az elterjesztésben foglalt intézkedési tervet elfogadja.

**Határidő: azonnal**

**Felelős: polgármester**

**4)Pápakörnyéki Önkormányzatok Feladatellátó Társulása által fenntartott személyes gondoskodást nyújtó szociális és gyermekjóléti ellátásokról fizetendő térítési díjakról szóló önkormányzati rendelet jóváhagyása**

**Előadó: polgármester**

Szalóky Nándor polgármester elmondja, hogy a bár acsádot nem érinti, mert a házi segítségnyújtás feladattal a Fix Pont Önkormányzati Feladatellátó Társulásban látja el, szükséges a rendelet jóváhagyása. Ismerteti a rendeletet. 1 évig nem kell térítési díjat fizetni az ellátottaknak.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**23/2022. (V.11.) önkormányzati határozat**

Nagyacsád Község Önkormányzatának Képviselő-testülete a Pápakörnyéki Önkormányzatok Feladatellátó Társulás Társulási Tanácsa 6//2022. (II. 15.) határozatával jóváhagyott, a Pápakörnyéki Önkormányzatok Feladatellátó Társulása által fenntartott a személyes gondoskodást nyújtó szociális és gyermekjóléti ellátásokról és a fizetendő térítési díjakról szóló önkormányzati rendelet megalkotásával egyetért.

Határidő: Folyamatos

Felelős: Polgármester

**5)Pápakörnyéki Önkormányzatok Feladatellátó Intézménye Család- és Gyermekjóléti Szolgálata 2021 évi munkájáról szóló beszámoló elfogadása**

**Előadó: polgármester**

Szalóky Nándor polgármester ismerteti a beszámoló tartalmát.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**24/2022. (V.11.) önkormányzati határozat**

Nagyacsád Község Önkormányzatának Képviselő-testülete úgy döntött, hogy elfogadja a Pápakörnyéki Önkormányzatok Feladatellátó Intézménye Család- és Gyermekjóléti Szolgálata 2021 évi tevékenységéről szóló beszámolót elfogadja.

Határidő: Folyamatos

Felelős: Polgármester

**6)Átfogó értékelés a 2021. évi gyermekjóléti és gyermekvédelmi feladatokról**

**Előadó: polgármester**

Szalóky Nándor elmondja, hogy az átfogó értékelést minden évben el kell készíteni. Tartalmazza számszerűen a nyújtott támogatásokat is. Ismerteti az előterjesztést.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**25/2022. (V.11.) önkormányzati határozat**

Nagyacsád Község Önkormányzatának Képviselő-testülete úgy döntött, hogy elfogadja a Nagyacsád Község Önkormányzat 2021. évi gyermekjóléti és gyermekvédelmi feladatairól szóló átfogó értékelését.

Határidő: Folyamatos

Felelős: Polgármester

**7)Nemesgörzsönyi Közös Önkormányzati Hivatal 2021. évi költségvetésének módosításának, 2021. évi zárszámadásának elfogadása**

**Előadó:polgármester**

Szalóky Nándor polgármester elmondja, hogy a Közös Hivatal költségvetés módosítására is sor került. Ismerteti a számszaki adatokat.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**26/2022. (V.11.) önkormányzati határozat**

Nagyacsád Község Önkormányzat Képviselő-testülete úgy döntött, hogy elfogadja a Nemesgörzsönyi Közös Önkormányzati Hivatal 2021. évi költségvetésének módosítását.

Felelős: jegyző, aljegyző, pénzügyi ügyintéző

Határidő:azonnal

Szalóky Nándor polgármester ismerteti a közös hivatal 2022. évi zárszámadását.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**27/2022. (V.11.) önkormányzati határozat**

Nagyacsád Község Önkormányzat Képviselő-testülete úgy döntött, hogy elfogadja a Nemesgörzsönyi Közös Önkormányzati Hivatal 2021. évi beszámolóját.

Felelős: jegyző, aljegyző, pénzügyi ügyintéző

Határidő:2022.05.31.

**8)Nagyacsád Község Önkormányzat 2021. évi költségvetésének módosítása**

**Előadó:polgármester**

Szalóky Nándor polgármester elmondja, hogy elkészült az önkormányzat költségvetés módosítása. Az előterjesztést szintén mindenki megkapta, de azért ismereti a főbb számokat.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagycsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő rendeletet alkotja:

**2/2022.(V.16.) önkormányzati rendelete**

**Nagyacsád község Önkormányzat Képviselő-testülete úgy döntött, hogy az önkormányzat 2021. évi költségvetéséről szóló 1/2021 (I.26.) önkormányzati rendelet módosításáról szóló, fenti** számú rendeletét az előterjesztésben foglaltaknak megfelelően megalkotja.

**9)Nagyacsád Község Önkormányzat 2021. évi zárszámadásának elfogadása**

**Előadó:polgármester**

Szalóky Nándor polgármester elmondja, hogy az önkormányzat zárszámadását mindenki megkapta. Ismerteti az előterjesztést.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő rendeletet alkotja:

**3/2022.(V.16.) önkormányzati rendelete**

**Nagyacsád község Önkormányzat Képviselő-testülete úgy döntött, hogy az önkormányzat az önkormányzat 2021. évi zárszámadásáról szóló önkormányzati rendelet módosításáról szóló, fenti** számú rendeletét az előterjesztésben foglaltaknak megfelelően megalkotja.

**10)Vegyes ügyek**

**Előadó: polgármester**

a)Szalóky Nándor polgármester elmondja, hogy szükséges az SZMSZ 2. mellékletének módosítása. A településkép véleményezés, és egyéb hatáskör változás miatt. ismerteti a rendelet-tervezetet.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő rendeletet alkotja:

**4/2022.(V.16.) önkormányzati rendelete**

**Nagyacsád község Önkormányzat Képviselő-testülete úgy döntött, hogy az Önkormányzat Szervezeti és Működési Szabályzatáról szóló 11/2014. (XI.12.) önk. rendelet módosításáról szóló, fenti** számú rendeletét az előterjesztésben foglaltaknak megfelelően megalkotja.

b) Szalóky Nándor polgármester elmondja, hogy a nemzeti jogszabálytár felülvizsgálata során kigyűjtésre kerültek azon rendeletek, amelyeket hatályon kívül kell helyezni. Elkészült a rendelet tervezet. Javasolja elfogadását.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő rendeletet alkotja:

**5/2022.(V.16.) önkormányzati rendelete**

**Nagyacsád község Önkormányzat Képviselő-testülete úgy döntött, hogy egyes önkormányzati rendeletek deregulációs célú hatályon kívül helyezéséről szóló, fenti** számú rendeletét az előterjesztésben foglaltaknak megfelelően megalkotja.

c) Szalóky Nándor polgármester elmondja, hogy dr. Kovács Zsuzsanna háziorvos már nem vállalkozóként, hanem cégként kívánja ellátni. Elkészült az új szerződés, javasolja az elfogadását. A rendelési időben változás nem történt, prevenciós rendelés lesz pluszban mindhárom településen.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**28/2022. (V.11.) önkormányzati határozat**

Nagyacsád Község Önkormányzat Képviselő-testülete úgy döntött, hogy a Medemil Ferrarius Kft.-vel (8500 Pápa, Harmadik u. 2.)határozatlan időre háziorvosi feladatellátásra Feladatellátási Szerződést köt.

Felhatalmazza a polgármestert a szerződés megkötésére.

Felelős: polgármester

Határidő:azonnal

d)Szalóky Nándor polgármester elmondja, hogy igény érkezett Tóth Péternétől, a 174 hrsz alatti ingatlan megvásárlására. Mivel ez az ingatlan egy udvar, Tóth Péterné résztulajdonos lakóházának udvara, így az önkormányzatnak nincs rá szüksége, az mindig az lakóházhoz tartozott, külön hasznosítani nem tudja, a vagyonrendelet lehetőséget ad ilyen esetek rendezésére, ezért javasolja érékesítését 100 Ft/m2 áron.

Tóth Péter képviselő bejelenti érintettségét, és kéri kizárását a szavazásból.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**29/2022. (V.11.) önkormányzati határozat**

Nagyacsád Község Önkormányzat Képviselő-testülete úgy döntött, hogy Tóth Péter képviselőt kizárja a szavazásból.

Felelős: polgármester

Határidő:azonnal

Szalóky Nándor polgármester megkérdezi, hogy a 100.- Ft/m2 áron értékesíti-e az önkormányzat a 174 hrsz alatti ingatlant?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**30/2022. (V.11.) önkormányzati határozat**

Nagyacsád Község Önkormányzat Képviselő-testülete úgy döntött, Tóth Péterné (szül: Szakács Annamária, anyja neve: Ölbei Ilona, szül: Pápa, 1978.12.08.) 8521 Nagyacsád, Széchenyi u. 41. sz alatti lakos részére értékesíti a Nagyacsád, 174 hrsz alatti ingatlant 53.200.- Ft vételáron.

Egyben felhatalmazza a polgármestert a szükséges intézkedések megtételére, az adásvételi szerződés megkötésére.

Felelős: polgármester

Határidő:azonnal

e) Szalóky Nándor polgármester elmondja, hogy igény érkezett a 2/3 hrsz alatti ingatlan megvásárlására. Mivel jelenleg mocsár a művelési ága az ingatlannak, és zöldterület övezeti besorolásban van, ezért nem lehet rá lakóházat építeni. Vállalnák a rendezési terv módosítás költségeit. Szükséges azonban megosztani az ingatlant, mert a temetői parkoló rész nem lenne értékesítve. Az továbbra is ellátná funkcióját. Kb. 2 millió Ft a rendezési terv módosítás. A vevőnek vállalnia kell a költséget, valamint a megosztási, és minden egyéb felmerülő költséget, ami az építési telek kialakításával jár. A megosztás elkezdődött, de hosszadalmas. Vázrajz már elkészült, és lehetőség lenne így kiírni a pályázatot, miden adat ismert, eredményhirdetés azonban csak az új ingatlan létrejöttének jogerőre emelkedése után lenne, és akkor már megköthető a szerződés.

Megkérdezi, van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**31/2022. (V.11.) önkormányzati határozat**

Nagyacsád Község Önkormányzata úgy döntött, hogy a Nagyacsád 2/3 hrsz.-ú ingatlan megosztásából létrejövő 2/4 hrsz alatti ingatlant értékesíti nyílt, zárt borítékos eljárás keretében. Nagyacsád Község Önkormányzat Képviselő-testülete megbízza az aljegyzőt a pályázati eljárás lebonyolításával.

**Pályázati Felhívás**

**belterületi ingatlan értékesítésére**

Nagyacsád község Önkormányzata pályázatot hirdet a Nagyacsád 2/3 hrsz alatti ingatan megosztásából létrejövő 2/4 hrsz-ú ingatlan értékesítésére az alábbi feltételekkel:

1. **Az ingatlan pontos címe:** Nagyacsád 2/3 hrsz alatti ingatan megosztásából létrejövő 2/4 hrsz-ú ingatlan
2. **Az ingatlan területe:** 6083 m2, hirdetve helyben szokásos módon: hirdetőtáblán, hangosbemondó útján, egyéb felületeken.
3. **Az ingatlan művelési ág megnevezése:** jelenlegmocsár /rendezési terv módosítást követően beépítetlen terület falusias lakóterület övezeti besorolással/
4. **Eladási ár minimuma :** 1.000.000.-Ft,

**Kikötések:**

* + Ajánlattevő/vevő vállalja az ingatlan beépítetlen területté történő módosításának, a jelenlegi zöldterület falusias lakóterületté történő módosításának költségeit, beleértve a rendezési terv módosításának, az ingatlan megosztásának költségét, és minden, a beépíthetőség kialakítása érdekében felmerülő költséget is.
  + Pályázat kiírója az ingatlant 3 év időtartamú beépítési kötelezettséggel kívánja értékesíteni, mely az ingatlan falusias lakóterületté történő övezeti besorolása hatálybalépésével kezdődik. A beépítési kötelezettség teljesítését a vevő az ingatlanon megépített építmény jogerős használatbavételi engedélyével igazolhatja. A felek a megkötésre kerülő adásvételi szerződésben az ingatlan egészét terhelően visszavásárlási jogot alapítanak az eladó javára, a visszavásárlási ár a vételárral megegyezik. Amennyiben az önkormányzat az ingatlant a beépítési kötelezettség nem teljesítése esetén visszavásárolja, úgy az övezeti besorolás módosítás, ingatlan megosztás, és minden, a rendezési terv módosítása során felmerült költség nem kerül megtérítésre a vevőnek.
  + Amennyiben a legmagasabb összegű vételárból több azonos összegű ajánlat érkezett, a nagyacsádi lakóhellyel rendelkező pályázó kerül ki nyertesként. Ajánlat és nagyacsádi lakóhely egyezőség esetén sorsolással kerül kiválasztásra a nyertes ajánlat.
  + Minden egyéb esetben ajánlat egyezőség esetén sorsolással kerül kiválasztásra a pályázat nyertese.

1. **Az ajánlatnak tartalmaznia kell:**
   * A pályázó nevét és címét
   * Nyilatkozatát arra vonatkozóan, hogy a pályázati feltételeket, kikötéseket elfogadja
   * Nyilatkozatát az ingatlan vételárára vonatkozóan
2. **Az ingatlan megtekintésének időpontja**: Az ingatlan előre egyeztetett időpontban megtekinthető. (tel: 06-30/937-2210)
3. **Benyújtás helye, határideje:**

Az iratokat lezárt, sértetlen borítékban, magyar nyelven kell személyesen (nem postai úton) benyújtani.

**A pályázati ajánlatokat egy név nélküli zárt borítékban**

**2022. június 15-én 12.00 óráig kell benyújtani**

Nagyacsád Község Önkormányzat

**8521 Nagyacsád, Deák u. 1-3.**

A borítékra rá kell írni: 2/4 hrsz ingatlan értékesítése

A lebonyolító lezáratlan vagy sérült borítékot nem vesz át. Kiíró minden, a benyújtási határidőn túl benyújtott pályázatot érvénytelennek nyilvánít.

1. **A pályázatokat tartalmazó zárt borítékok bontása**

A pályázatokat tartalmazó zárt borítékok felbontását a lebonyolító végzi a pályázati felhívásban megjelölt időpontban. A pályázatok felbontásán, a lebonyolító képviselőin kívül a pályázók, illetve meghatalmazottjaik lehetnek jelen. A képviseleti jogosultságot megfelelően (személyi igazolvány, meghatalmazás) igazolni kell.

A pályázók a bontás időpontjáról külön értesítést nem kapnak. A pályázatok felbontásán jelen lévők jelenlétük igazolására jelenléti ívet írnak alá.

A pályázatok felbontásakor a lebonyolító ismerteti a pályázók nevét, lakóhelyét (székhelyét).

A pályázó a fenti adatok ismertetését nem tilthatja meg.

A lebonyolító a pályázatok felbontásáról jegyzőkönyvet készít, amelyet a pályázóknak erre vonatkozó igény esetén átad, illetve megküld.

1. **Bontás ideje:**

**2022. június 22-án 15 órakor kerül sor**

a Nagyacsád Község Önkormányzat

földszinti hivatalos helyiségében

1. **Eredményhirdetés, szerződéskötés**

Az ajánlattevő az ajánlatokat a megajánlott vételi ár és a kikötések alapján értékeli és állapítja meg az eljárás nyertesét.

Az Eladó a pályázat nyertesével adás-vételi szerződést köt. A nyertes pályázó visszalépése esetén az eladó jogosult a pályázati eljárás soron következő helyezettjével adás-vételi szerződést kötni, amennyiben annak ajánlata megfelelő a kiíró számára.

**Mivel az ingatlan megosztása folyamatban van, az eredmény megállapítás időpontja a megosztás jogerőssé válását követően kerül kihirdetésre.**

**Eredmény megállapítás, eredményhirdetés ideje:**

**Az ingatlan megosztását jogerőssé válását követő 1 héten belül**

a Nagyacsád Község Önkormányzat

Földszinti hivatalos helyiségében

**Szerződéskötés ideje**: az eredményhirdetéstől számított 15 napon belül.

1. **Egyéb feltételek**:

Nagyascsád Község Önkormányzata fenntartja a jogot arra, hogy a pályázat során ajánlatot tett egyik ajánlattevővel se kössön szerződést és ily módon a pályázatot, akár indoklás nélkül is, eredménytelennek minősítse.

Felelős: polgármester, aljegyző

Határidő:azonnal

f) Szalóky Nándor polgármester elmondja, hogy a temető feltöltés elkezdődhet, megvan a támogatási okirat, a támogatási összeget is megérkezett. A pályázatban benyújtott árajánlatot az árajánlat adók fenntartják. Javasolja a pályázat megkezdését.

Megkérdezi, van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**32/2022. (V.11.) önkormányzati határozat**

Nagyacsád Község Önkormányzata úgy döntött, hogy a MFP keretében önkormányzati temetők infrastrukturális fejlesztése tárgyú nyertes pályázat keretében szerződést köt4

- az FXBÉ 2002 Keresekdelmi és Szolgáltató Bt-vel(8557 Bakonyság, Kossuth u. 1.. asz: 21517611-2-19) bruttó 5.689.600 Ft összegben a benyújtott árajánlat szerint.

- Szabó László ev (8541 Takácsi, Kossuth u. 53. asz:75639622-1-39)

Felelős: polgármester, aljegyző

Határidő:azonnal

g) Szalóky Nándor polgármester elmondja, hogy a kommunális gép beszerzésre a tavalyi év végén megnyertük a pályázatot. A gépeket megrendeltük, előleget kifizettük, de a gépek egy része a mai napig nem érkeztek meg. A vállalkozó jelezte, hogy a megvalósítási idő végéig nem tudja garantálni a gépek beszerzését. Sajnos nem tud időt mondani. Így kezdeményezni kellett a beszerzés lemondását és az előleg visszautalását. Sok utána járás és érdeklődés után beszerzésre kerültek az új árajánlatok. A legalacsonyabb összegű árajánlat kerüljön elfogadásra. Előre láthatólag a beszerzés meg tud valósulni. Ismertetésre kerülnek az árajánlatok.

Megkérdezi, van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**33/2022. (V.11.) önkormányzati határozat**

Nagyacsád Község Önkormányzata úgy döntött, hogy a Magyar Falu Program keretében, a kommunális eszköz beszerzésre kiírt, nyertes pályázat kapcsán

* a Megazet Kft-től (8200 Veszprém, Kistó u. 13.) bruttó 9.652.000.-Ft összegen
* Noja Sped Kft.-től (8445 Csehbánya, Újtelep út 41.) bruttó 3.429.000 Ft összegben

megrendeli az árajánlatban foglalt eszközöket. Egyúttal az Agrotechnik Traktor Kft-nél történt megrendeléstől a teljesítés elmaradása miatt eláll.

Felelős: polgármester

Határidő: azonnal

Megkérdezi van-e valakinek még kérdése, hozzászólása?

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2022. május 11-i nyilvános ülést 18 óra 59 perckor berekeszti.

K.m.f.

Szalóky Nándor Ivanics Barbara

polgármester jegyző

A jegyzőkönyv tartalmáért felel:

Novák Edit

aljegyző